Die wêreld in foto’s – 24 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 is landsburgers en toeriste wêreldwyd die skrik op die lyf gejaag. Daar is egter een soort toeris wat vreesloos die strate van Japan aandurf. Só lyk dié makkers. Twee takbokke loop verby ŉ aandenkingswinkel naby die Todaiji-tempel in Nara, Japan. (Foto: Jae C. Hong, AP) ŉ Toeris streel ŉ takbok in Nara, Japan. (Foto: Jae C. Hong) ŉ Takbok staar na ŉ paartjie buite die Todaiji-tempel in Nara, Japan. (Foto: Jae C. Hong, AP) ŉ Kind ry op sy fiets verby ŉ takbok wat by ŉ winkelsentrum in Nara, Japan, ronddwaal. (Jae C. Hong, AP) ŉ Takbok loop oor ŉ voetoorgang in Nara, Japan. Volgens ŉ takbokbeskermingsgroep dwaal meer as ŉ duisend takbokke in die strate van dié antieke stad. (Foto: Jae C. Hong, AP)